**ŠTÁTÚT SÚŤAŽE**

Štatút upravuje podmienky účasti na súťaži, spôsob a postup pri vykonávaní činností potrebných na jej realizáciu a vymedzuje podrobnosti o právach a povinnostiach účastníkov súťaže „Veľká vianočná hra**“** (ďalej len „**Štatút“**).

1. **Organizátor súťaže**
   1. Organizátorom súťaže je spoločnosť Ko.Ma.Co-sk s.r.o., so sídlom Šúrska 136/A, 900 01 Modra, IČO: 47 147 695 zapísaná v obchodnom registri Okresného súdu Bratislava I, oddiel: Sro, vložka č.: 88919/B (ďalej len „**Organizátor**“).
   2. V zmysle Nariadenia Európskeho parlamentu a Rady č. 2016/679 o ochrane fyzických osôb pri spracúvaní osobných údajov (GDPR) je prevádzkovateľom Organizátor.
2. **Termín konania súťaže**
   1. Súťaž sa uskutoční v období od 1.12.2024 do 31.12.2024. Vyžrebovanie výhercov súťaže bude prebiehať dňa 9.1.2025 v sídle Organizátora.
3. **Územná pôsobnosť súťaže**
   1. Súťaž bude prebiehať na území Slovenskej republiky.
4. **Osoby oprávnené zúčastniť sa súťaže**
   1. Súťaže sa môže zúčastniť každá fyzická osoba, ktorá spĺňa nasledovné podmienky:
      1. má trvalý alebo prechodný pobyt na území Slovenskej republiky a zároveň,
      2. má minimálne 18 rokov a zároveň,
      3. splní podmienky účasti v súťaži podľa tohto Štatútu

(ďalej len „**Súťažiaci**“)

1. **Podmienky účasti v súťaži**
   1. Súťaže sa môže zúčastniť Súťažiaci, ak splní nasledovné podmienky:
      1. Nakúpi v sieti predajní Ko.Ma.Co s minimálnou hodnotou nákupu 15 eur.
      2. Pokladničný blok v hodnote minimálne 15 eur vhodí do urny na predajni na to určenej, na zadnej strane pokladničného bloku uvedie čitateľne svoje kontaktné údaje: meno a priezvisko, adresu, telefónne číslo.
2. **Výhra**
   * + 1. Cena – víkendový pobyt pre dve osoby vo Villa Capri, Nová Lesná
       2. Cena – LED TV VIVAX 32´´/80cm
       3. Cena – multifunkčný hrniec ECG
       4. Cena – Kärcher čistič podláh
       5. Cena – závesné hojdacie kreslo
       6. Cena – Tefal mixér
       7. Cena - Braun tyčový mixér
       8. Cena - mix pív Zlatý Bažant
       9. Cena - mix pív Zlatý Bažant
       10. Cena - Bellinda darčekový mix ponožiek, pančúch
       11. Cena - Metsa – balík vreckoviek, mix
       12. Cena – toaletný papier Tento
       13. Cena – toaletný papier Tento
       14. Cena – lego Minecraft
       15. Cena - vína Villa Víno Rača
       16. Cena - Hell ľadová káva
       17. Cena - Hell ľadová káva
3. **Určenie víťaza a oboznámenie o výhre**
   1. Dňa 9.1.2025 bude v sídle Organizátora vyžrebovaný víťaz spomedzi platne prihlásených účastníkov súťaže (ďalej len „**Žrebovanie**“). Žrebovanie prebehne losovaním všetkých platne prihlásených súťažiacich.
   2. Organizátor súťaže vyrozumie vyžrebovaného výhercu súťaže telefonicky. Víťaz si vyzdvihne svoju výhru osobne na  maloobchodnej prevádzke Organizátora, na ktorej výherca nakúpil a vhodil súťažný blok do urny.
   3. V prípade ak:
      1. sa Organizátorovi súťaže nepodarí skontaktovať s výhercom do 7 dní od Žrebovania, alebo
      2. ak výherca neprejaví súhlas s nadobudnutím výhry, vzdá sa výhry, odoprie súhlas, resp. nesplní inú podmienku podľa tohto štatútu, bude vyžrebovaný nový výherca.
   4. Organizátor si vyhradzuje právo konečného rozhodnutia, či podmienky stanovené pre účasť v súťaži boli splnené, alebo nie. Výhru nemôže získať súťažiaci, ktorý nesplnil, aj keď iba čiastočne, niektorú z podmienok stanovených týmto Štatútom.
4. **Osobné údaje**
   1. Každý účastník udeľuje svojou účasťou v súťaži súhlas k tomu, že jeho osobné údaje v rozsahu, v akom ich uviedol na pokladničnom bloku v prípade, ak sa stane výhercom, môžu byť použité a uchovávané primeraným spôsobom za účelom prevádzkovania súťaže (napr. realizácia súťaže, odovzdanie a prevzatie výhry) a to po dobu trvania súťaže a následného času potrebného na spracovanie výsledkov súťaže, odovzdanie výhier a splnenie prípadných súvisiacich povinností vyplývajúcich organizátorovi z príslušných právnych predpisov. Súhlas je udelený dobrovoľne a môže byť kedykoľvek odvolaný písomnou formou na adresu sídla vyhlasovateľa. Súťažiaci má práva podľa Nariadenia Európskeho parlamentu a Rady č. 2016/679 o ochrane fyzických osôb pri spracúvaní osobných údajov (GDPR) t. j. predovšetkým právo na informácie o stave spracúvania svojich osobných údajov, ktoré sú predmetom spracúvania, právo na opravu nesprávnych alebo neaktuálnych osobných údajov v priebehu spracúvania, právo na likvidáciu osobných údajov, ak bol splnený účel ich spracúvania, právo na základe bezplatnej písomnej žiadosti namietať voči využívaniu svojich osobných údajov.
5. **Všeobecné ustanovenia**
   1. Organizátor súťaže si vyhradzuje právo kedykoľvek pozmeniť pravidlá súťaže alebo súťaž zmeniť či zrušiť bez udania dôvodu. Zmena súťažných pravidiel a tohto Štatútu je možná len písomnou formou.
   2. Tento štatút súťaže nadobúda platnosť a účinnosť dňom 1.12.2024.

V Modre, dňa 1.12.2024